《送赵悦道参政大资知越州二首 其二》
宋代·冯山

徒御纷纷拥剑关，蜀人感泣送公还。欲知千里讴歌意，半在百公文字间。

风霰道途方过阙，烟霞旌旆更寻山。重金不负扁舟约，贺老鉴湖春水閒。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。